La Unión Musical Porteña oferix el tradicional concert de Santa Cecília este dissabte
16 de novembre 2022

La Unión Musical Porteña oferix el tradicional concert de Santa Cecília, patrona de la música, este dissabte, 19 de novembre, en el Teatre de Begoña del Port de Sagunt a les 19.30 h. L'entrada al concert és gratuïta i lliure fins a completar l'aforament de la sala.

Per a l'ocasió, el programa estarà interpretat per les diferents agrupacions que componen la UMP: el cor infantil, la coral, el cor infantil i coral conjuntament, la banda juvenil i la banda simfònica.

En primer lloc, actuarà el cor infantil, que interpretarà _The kicking Kangaroo_, de Carlota Ferrari i _Dona Nobis Pacem_, d'un autor anònim. Seguidament la coral interpretarà _Down by the Riverside_, de Negret Spirituals, i _Yesterday_, de The Beatles. Per a finalitzar amb la part coral les dos agrupacions, el cor infantil i la coral, interpretaran conjuntament _Veo en Ti la Luz_, d'Alan Menken. La direcció de les dos agrupacions la porta Leana Ramírez.

El concert continuarà amb la banda juvenil de la UMP, dirigida per Raúl Domenech, amb les obres _African Noel_, amb arranjaments de Johnie Vinson, _Ghost Host_, de John Bow, _Uskudar_, de Robert W. Smith, _Beliver_ d’Imagine Dragons, _Sway_, amb arranjaments de Johnie Vinson, i _Indiana Jones,_ de John Williams.

Finalment la banda simfònica interpretarà el pasdoble _Ateneo Musical_, de Mariano Puig, _Katiuska_, de Pablo Sorozábal, i _The Witch and the Saint_, d’Steven Reineke. El director d'esta agrupació és Jorge Vivas.

![](/media/osmj3wmh/thumbnail_image006-1.jpg?width=576&height=813)

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-oferix-el-tradicional-concert-de-santa-cecilia-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-oferix-el-tradicional-concert-de-santa-cecilia-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-oferix-el-tradicional-concert-de-santa-cecilia-este-dissabte/ "Linked In")
*   [](mailto:?body=https://aytosagunto.es/va/actualitat/la-union-musical-portena-oferix-el-tradicional-concert-de-santa-cecilia-este-dissabte/)